সকাল শিফ্টে পরীক্ষা শুরুর কিছুক্ষণ পরেই দুইজন ভূয়া পরীক্ষার্থীকে আটক করে পুলিশে সোপর্দ করা হয়। তাদের স্বীকারোক্তি অনুযায়ী ঢাকা বিশ্ববিদ্যালয়ের রাষ্ট্রবিজ্ঞান বিভাগের সম্মান ফাইনাল পর্বের ছাত্র মো: আকবর এবং উর্দু বিভাগের প্রথম বর্ষের ছাত্র মিতু মিয়া। তারা দুইজনই ঢাকা বিশ্ববিদ্যালয়ের মহসিন হলের থাকে বলে তারা জানায়। প্রবেশ পত্রের ছবির সাথে তার চেহারার মিল না থাকায় জিজ্ঞাসাবাদের এক পর্যায়ে তারা অন্যের পরীক্ষা দেওয়ার বিষয়টি স্বীকার করে। ভ্রাম্যমান আদালত তাদের প্রত্যেককে এক বছরের কারাদন্ড প্রদান করেন।